Държавен вестник, бр. 34, 2013 г., стр. 11

БРОЙ  34	
Д Ъ Р Ж А В Е Н  В Е С Т Н И К 	
СТР.  11  
§ 35. В приложение № 27 към чл. 26 се 
правят следните изменения:
1. На ред „дирекция „Надзор на заразните 
болести“ числото „24“ се заменя с „23“.
2. На ред „дирекция „Здравен контрол“ ду-
мите „Здравен контрол“ се заменят с „Общест-
вено здраве“, а числото „26“ се заменя с „27“.
§ 36. В приложение № 28 към чл. 26 се 
правят следните изменения:
1. На ред „Обща администрация“ числото 
„9“ се заменя с „8“.
2. На ред „дирекция „Административно-
правно, финансово и стопанско обслужване“ 
числото „9“ се заменя с „8“.
3. На ред „Обща численост“ числото „63“ 
се заменя с „62“.
§ 37. В приложение № 29 към чл. 30, ал. 2 
т. 2, 3, 5, 6, 9, 11 и 15 се отменят.
§ 38. В приложение № 30 към чл. 30, ал. 3 
се правят следните изменения и допълнения:
1. Създава се нова т. 8:
„8. РЗИ – Перник“.
2. Досегашните т. 8 и 9 стават съответно 
т. 9 и 10.
3. Точка 11 се отменя.
4. Досегашната т. 10 става т. 11.
Заключителна разпоредба
§ 39. В срок до един месец от влизане в сила 
на правилника директорът на РЗИ утвържда-
ва длъжностно разписание на служителите в 
инспекцията.
Министър:  
Николай Петров
3065
МИНИСТЕРСТВО  
НА ВЪТРЕШНИТЕ РАБОТИ
ИНСТРУКЦИЯ № Iз-633 
от 25 март 2013 г.
за патрулно-постова дейност 
Г л а в а  п ъ р в а
ОБЩИ ПОЛОЖЕНИЯ
Чл. 1. Тази инструкция урежда реда за уп-
равление и изпълнение на патрулно-постовата 
дейност.
Чл. 2. (1) Патрулно-постовата дейност (ППД) 
e вид охранителна дейност, свързана със:
1. опазване на обществения ред и осигуря-
ване на безопасността на пътното движение;
2. превенция, предотвратяване и пресичане 
на противообществени прояви и престъпления; 
3. информационно обезпечаване на дей-
ностите по опазване на обществения ред и 
противодействие на престъпността;
4. участие в разкриване и разследване на 
престъпления;
5. охрана на стратегически и особено важни 
обекти, дипломатически представителства, 
обекти на МВР и обекти съгласно сключен 
договор, както и контрол на достъпа в тях;
6. охрана на специални товари, опасни товари 
и ценни пратки на територията на страната, 
възложена със закон или в изпълнение на 
сключен договор;
7. контрол за ползване на общоопасни 
средства;
8. контрол на охранителна дейност, извър­
швана от физически или юридически лица;
9. защита на правата и свободите на граж-
даните и опазване на живота, здравето и иму-
ществото им.
(2) Дейностите по ал. 1 се изпълняват чрез 
наряди за обслужване на определена територия. 
Чл. 3. Управлението и изпълнението на ППД 
се основават на следните принципи: 
1. познаване на оперативната обстановка, в 
т.ч. и в обслужваната територия;
2. системно анализиране и оптимизиране за 
съответствие и постигане на ефективност на 
задачите по чл. 2, ал. 1;
3. сътрудничество и взаимодействие с дър-
жавни органи, органи на местната власт и 
местното самоуправление, полицейски органи 
от съответната териториална структура, по-
лицейски органи от други структури на МВР, 
други държави, неправителствени организации 
и представители на обществеността;
4. ресурсна обезпеченост, гарантираща ка-
чество на изпълнение на задачите по чл. 2, ал. 1;
5. целесъобразна разстановка на силите и 
средствата, гарантираща осъществяване на 
обща превенция и своевременно реагиране 
на сигнали за извършени правонарушения в 
рамките на наличните ресурси;
6. своевременно подаване на информация 
по служебен ред за констатирани причини и 
условия, обуславящи извършване на право-
нарушения и застрашаващи сигурността на 
гражданите;
7. системен контрол;
8. целенасочено и системно обучение за 
поддържане и повишаване на професионалната 
квалификация на служителите в съответствие 
с нивото и потребностите.
Г л а в а  в т о р а
СИЛИ, СРЕДСТВА И НАРЯДИ ЗА ИЗПЪЛНЕ-
НИЕ НА ПАТРУЛНО-ПОСТОВА ДЕЙНОСТ
Раздел I
Сили и средства за изпълнение на патрулно-
постова дейност
Чл. 4. (1) Силите за изпълнение на ППД са 
полицейски органи, назначени в щатно обосо-
бени звена за ППД.
(2) Изпълнението на ППД може да се 
възлага и на други полицейски органи извън 
щатно обособените звена за ППД.
(3) Самостоятелно изпълнение на ППД се 
извършва от полицейски органи, завършили курс 
за първоначална професионална подготовка.